Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 272

3. Kompetenciaszintek Alapkompetenciák Tantervünket tevékenységcentrikusan dolgoztuk fel. Lehetőség szerint törekedtünk arra, hogy a szerzett tapasztalatok általánosításával jussanak el a tanulók az ismeretekhez. A megfelelő következtetések felismerése után megfelelő gyakorlással a tanultakat készségszintre lehet fejleszteni. Elképzelésünk illeszkedik a NAT 2003. kiemelt fejlesztési feladataihoz, a következő kulcskompetenciákhoz: – kommunikáció – a társsal, a tanárral, az adatbázisok használata során – lényegkiemelés – a tapasztalatok értelmezésében, az önálló megfigyelés során, a jegyzetelés közben, a saját mérőlapok készítésekor – együttműködés – a társakkal csoportmunkában, a tanárral a feladatok megoldása során – szociális kompetencia – az egyensúly fennmarad a személyiség és a környezete között, a tanuló képes kapcsolatot teremteni, pozitívan befolyásolni társait a csoportos munka során – problémamegoldás – a mérések megvalósítása, a valóságban lejátszódó matematikához kapcsolódó problémák felismerése közben, a feladatok megoldása során – narratív – a feladatok és a mérések eredményeinek megvitatása során, a megoldott problémák ismertetésekor – döntési képesség – a feladatmegoldás során keletkező problémák, nehézségek esetén, a megoldás algoritmusának kiválasztásában – szabálykövetés – a feladatok, mérések leírásának betartása során, a definíciók, tételek alkalmazásakor – kritikai gondolkodás – a tapasztalatok értelmezése során, kapott eredmények vizsgálatakor, önellenőrzéskor – komplex információk kezelése – a szövegesen megadott feladatok értelmezésekor, a feladat szempontjából fontos adatok kiválogatásakor – információs és kommunikációs kultúra – az adatgyűjtés során, a tanult anyag adott szoftver segítségével történő elmélyítésekor – tanulás – a tevékenységhez kapcsolódó ismeretek elsajátítása során, gyakorláskor Kiegészítő kompetenciák: – olvasás, írás, beszédkézség fejlesztése, matematikai világszemlélet kialakítása – a beszélgetés képessége, mások végighallgatásának képessége fejlődik a párban vagy csoportban végzett munka során – az egymásra figyelés képessége a közös munka során kialakul, mert tudni szeretnék, hogy a másik mit tart fontosnak – a közös munkában nő a diákok motivációja, mert a közösség elvárja, hogy pozitívan járuljon hozzá az egyén saját képességeinek megfelelően a közös munkához – megfigyelőképesség fejlesztése – önálló kísérletek, adatgyűjtés során – az állampolgári felelősség fejlesztése, eligazodás a mindennapi élet gyakorlati kérdéseiben, a problémákban felismerni a matematikai megoldási lehetőséget – a konfliktusmegoldó képesség is nő, mert csak úgy tudnak közösen jól dolgozni, ha a problémákat megbeszélik 2006/79/II. szám – kialakul egymás munkájának elismerése, dicsérete vagy segítő kritikája – gyakorlatiasság – az eszközhasználat során, a háztartásban, a mindennapi életben előforduló problémák kapcsán, a megoldandó feladat felismerése során – kooperáció – a mérőtárssal, illetve a megbeszélések során az osztály tagjaival való együttműködés során – pontosság, precizitás – a számolások és mérések kivitelezése során, a határidőre végzett munkával, mert a közösség csak együtt tud teljesíteni – önálló problémafelvetés – a feladatok megoldása során, a váratlan számolási és mérési helyzetekben, a diák meg tudja fogalmazni a megoldás során felmerülő problémáját – logikai készség – a tanult definíciók, tételek általánosítása során, a felmerülő problémák értelmezése közben, a matematika fontosabb alaptörvényeinek és összefüggéseinek felhasználása során – kreativitás, gyakorlati készség – a feladatmegoldás közben, a számolási, mérési hibák kiküszöbölése során – analizálóképesség fejlesztése – ábraelemzések, grafikonelemzések a táblázatkészítés során – szintetizálókészség – a tapasztalati úton szerzett ismeretekből következtetések levonása, általánosítása – differenciálókészség – a tapasztalatok gyűjtése, a feladatok értelmezése során a lényeges és lényegtelen adatok elválasztásakor – elektronikus és nyomtatott információhordozók használata – a feladatlapok önálló megoldásakor, illetve az önálló vagy csoportos információszerzést előíró részeinek kidolgozása során

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes